
ΑΠΟΦΑΣΕΙ Σ 

Αριθ. 80735/Β1 (1) 

Καθορισμός του εσωτερικού κανονισμού της Α' Χειρουρ¬ 
γικής Κλινικής της Ιατρικής Σχολής του Εθνικού και 
Καποδιστριακού Πανεπιστημίου Αθηνών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 5 του Ν. 1268/1982 
«Γ ιατη δομή και λειτουργία των Ανωτάτων Εκπαιδευτικών 
Ιδρυμάτων» (Α' 87) όπως η παράγραφος αυτή τροποποιή¬ 
θηκε με το άρθρο 48 παρ. 2 του Ν. 1404/1983 «Δομή και 
λειτουργίατωνΤεχνολογικών Εκπαιδευτικών Ιδρυμάτων» 
(Α' 173) και το πρώτο εδάφιο αυτής αντικαταστάθηκε με 
το εδ. γ' της παρ. 22 του άρθρου 13 του Ν. 3149/2003 
«Εθνική Βιβλιοθήκη της Ελλάδος, Δημόσιες Βιβλιοθήκες 
και άλλες διατάξεις» (Α' 141). 

2. Τις διατάξεις του άρθρου 4 παρ. 1 εδ. γ του Ν. 2083/ 
1992, «Εκσυγχρονισμός της Ανωτάτης Εκπαίδευσης» (Α' 
159). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (Α' 137) όπως αυτό 
προσετέθη με το άρθρο 27 του Ν. 2081/1992 «Ρύθμιση 
του θεσμού των Επιμελητηρίων, τροποποίηση των διατά¬ 
ξεων του Ν. 1712/1987 για τον εκσυγχρονισμό των Επαγ¬ 
γελματικών Οργανώσεων των Εμπόρων, Βιοτεχνών και 
λοιπών επαγγελματιών και άλλες διατάξεις» (Α' 154) και 
τροποποιήθηκε με το άρθρο 1 παρ. 2α του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38). 


4. Τις διατάξεις του άρθρου 1 περ. ιιτου Π.Δ. 55/1996 
«Περιορισμός συναρμοδιοτήτων κατά την έκδοση διοικη¬ 
τικών πράξεων» (Α' 48). 

5. Τις διατάξεις του Π.Δ. 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών (Α' 57). 

6. Τις διατάξεις της 1065956/863/Α0006/15.7.2003 Από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β' 985). 

7. Τη σύμφωνη γνώμη της Γενικής Συνέλευσης της Ια¬ 
τρικής Σχολής του Εθνικού και Καποδιστριακού Πανεπι¬ 
στημίου Αθηνών (συνεδρίαση 5η/22.4.2002). 

8. Το γεγονός ότι από την εφαρμογή των διατάξεων της 
παρούσας απόφασης δεν προκαλείται δαπάνη σε βάρος 
του Εθνικού και Καποδιστριακού Πανεπιστημίου Αθηνών, 
αποφασίζουμε: 

Άρθρο 1 

Γ νωστικό αντικείμενο 

1. Η ιδρυθείσα και εγκατασταθείσα στο Λαϊκό Νοσοκο¬ 
μείο Αθηνών κατά τις διατάξεις του Ν. 5746/1933 (Α' 256) 
Α' Χειρουργική Κλινική της Ιατρικής Σχολής του Εθνικού 
και Καποδιστριακού Πανεπιστημίου Αθηνών εξυπηρετεί 
διδακτικές, ερευνητικές και κλινικές ανάγκες στα γνωστι¬ 
κά αντικείμενα της Γενικής Χειρουργικής, Ενδοσκοπικής 
Χειρουργικής, Αγγειακής Χειρουργικής, Ενδοαγγειακής 
Χειρουργικής και Θωρακοχειρουργικής. 

2. Στα γνωστικά αντικείμενα της Α' Χειρουργικής Κλινι¬ 
κής της Ιατρικής Σχολής του Πανεπιστημίου Αθηνών πε¬ 
ριλαμβάνονται και τα κατωτέρω εξειδικευμένα αντικείμε¬ 
να με την οργάνωση και λειτουργία στην Κλινική αυτή των 
αντίστοιχων ειδικών μονάδων ως ακολούθως: 

α) Μονάδα Ενδοσκοπήσεως Ανωτέρου και Κατωτέρου 
Πεπτικού. 

β) ΜονάδαΧειρουργικής Ανωτέρου Πεπτικού Συστήματος. 

γ) Μονάδα Χειρουργικής Ήπατος - Χοληφόρων οδών - 
Παγκρέατος. 

δ) ΜονάδαΧειρουργικής Παχέος Εντέρου και Πρωκτού. 

ε) Μονάδα Χειρουργικής Κακοήθων Παθήσεων (Ογκο- 
λογικής Χειρουργικής). 

στ) ΜονάδαΧειρουργικής Ενδοκρινών Αδένων. 

ζ) ΜονάδαΧειρουργικής Μαστού. 

η) Μονάδα Χειρουργικής Κεφαλής και Τραχήλου, 
θ) Μονάδα Χειρουργικής Αιματολογικών Νόσων, 
ι) Μονάδα Λαπαροσκοπικής και Ενδοσκοπικής Χει¬ 
ρουργικής. 

ια) Μονάδα Αγγειοχειρουργικής (περιφερικών αγγεί¬ 
ων). 

ιβ) Μονάδα Ενδο-Αγγειακής Χειρουργικής, 
ιγ) Μονάδα Αιμοδυναμικής Μελέτης Περιφερικών 
Αγγείων. 

ιδ) Μονάδα Θωρακοχειρουργικής. 

3. Στην Κλινική δύναται να λειτουργούν: 
α) Υπηρεσία ηλεκτρονικών υπολογιστών 
β) Υπηρεσία ιατρικού φωτογραφείου και ιατρικών μα¬ 
γνητοσκοπήσεων. 

Άρθρο 2 
Σκοπός 

Η Α' Χειρουργική Κλινική του Πανεπιστημίου Αθηνών με 
τις μονάδες της παράγει και προσφέρει έργο εκπαιδευτι¬ 
κό, ερευνητικό και κλινικό και έχει ως σκοπό: 

α) Την κάλυψη των διδακτικών και ερευνητικών αναγκών, 
σε προπτυχιακό και μεταπτυχιακό επίπεδο, κυρίως της Ια¬ 
τρικής Σχολής και ενδεχομένως άλλων συναφών Σχολών 
και Τμημάτων του Πανεπιστημίου Αθηνών σε θέματα που 
εμπίπτουν στα αντικείμενα δραστηριότητάς της, όπως αυ¬ 
τά προσδιορίζονται στο άρθρο 1 τηςπαρούσης. 

β) Την διενέργεια κλινικών και πειραματικών ερευνητι¬ 
κών μελετών σχετικών μετά αντικείμενο δραστηριότητας 
της Κλινικής. 

γ) Την κοινοποίηση των αποτελεσμάτων των ανωτέρω 
μελετών υπό μορφή δημοσιεύσεων ή/ και ανακοινώσεων 
στην ημεδαπή ή/ και στην αλλοδαπή. 

δ) Την συγγραφή και έκδοση επιστημονικών συγγραμ¬ 
μάτων, βιβλίων, εκπαιδευτικών εγχειριδίων και φυλλα¬ 
δίων από το ΔΕΠ της Κλινικής σε συλλογικό ή ατομικό επί¬ 
πεδο για την κάλυψη των εκπαιδευτικών αναγκών. 

ε) Την οργάνωση Συνεδρίων, Συμποσίων, Σεμιναρίων, 
Διαλέξεων, Μετεκπαιδευτικών Μαθημάτων κ.λ.π. με σκο¬ 
πό την ανταλλαγή γνώσεων και απόψεων καθώς και την 
υπεύθυνη ενημέρωση των Χειρουργών, των Ιατρών λοι¬ 
πών ειδικοτήτων των φοιτητών της ιατρικής, του νοση¬ 
λευτικού και παράίατρικού προσωπικού αλλά και του κοι¬ 
νού σε επίκαιρα χειρουργικά θέματα. 

στ) Την συνεργασία και ανταλλαγή επιστημονικών γνώ¬ 
σεων με άλλα Ακαδημαϊκά ή Εκπαιδευτικά Ιδρύματα της 
ημεδαπής ή της αλλοδαπής, καθώς και με επίσημους Διε¬ 
θνείς Οργανισμούς για εκπαιδευτικούς, ερευνητικούς ή 
και ανθρωπιστικούς σκοπούς. 

ζ) Την πρωτοποριακή και υψηλού επιπέδου ειδίκευση 
Ιατρών καθώς και την επιμόρφωση Ιατρών και άλλων λει¬ 
τουργών των κλάδων υγείας και την συνεχή εκπαίδευση 
αυτών. 

η) Την εφαρμογή προγραμμάτων θεωρητικής και πρα¬ 
κτικής εκπαίδευσης για τους προπτυχιακούς και μετα¬ 
πτυχιακούς φοιτητές καθώς και για τους ειδικευόμενους 
ή επιμορφούμενους στα γνωστικά αντικείμενα της Κλινι¬ 
κής και σε άλλες συναφείς ειδικότητες. 

θ) Την εξυπηρέτηση διαφόρων κοινωνικών αναγκών 
όταν και όποτε ζητείται συγκεκριμένη συνδρομή, που 
αφορά στα γνωστικά αντικείμενα της Κλινικής. 

I) Την παροχή του προερχόμενου από τις εκπαιδευτικές 
και ερευνητικές δραστηριότητες της Κλινικής εξειδικευ¬ 


μένου, υποδειγματικού, πρωτοποριακού υψηλού επιπέ¬ 
δου Ιατρικού-Κλινικού έργου σε ασθενείς με νοσήματα 
και παθήσεις που εμπίπτουν στα γνωστικά αντικείμενα 
της Κλινικής. Το προερχόμενο από τις εκπαιδευτικές και 
ερευνητικές δραστηριότητες της Κλινικής Ιατρικό-Κλινι- 
κό έργο συνίσταται στην κλινική διάγνωση, στην παρακλι- 
νική και εργαστηριακή διερεύνηση, στην προεγχειρητική 
προετοιμασία, στην χειρουργική αντιμετώπιση καθώς και 
στην άμεση και απώτερη μετεγχειρητική φροντίδα. 

Άρθρο 3 
Προσωπικό 

Η Α' Χειρουργική Κλινική στελεχώνεται από ιατρικό και 
λοιπό προσωπικό που υπηρετεί στην Ιατρική Σχολή του 
Πανεπιστημίου Αθηνών και στο Νοσοκομείο όπου λει¬ 
τουργεί. Το ιατρικό προσωπικό αποτελείται από το διευ¬ 
θυντή και μέλη του Διδακτικού Ερευνητικού Προσωπικού 
(ΔΕΠ) του Τμήματος Ιατρικής του ανωτέρω Ιδρύματος 
που η επιστημονική τους ενασχόληση εμπίπτει στα διδα¬ 
κτικά, ερευνητικά και κλινικά ενδιαφέροντα της οικείας 
κλινικής. Το προσωπικό αυτό συμπληρώνεται με ειδικευ¬ 
όμενους και ειδικευμένους ιατρούς του Ε.Σ.Υ. που οι τε¬ 
λευταίοι αποσπώνται σύμφωνα με τη διαδικασία και τις 
προϋποθέσεις που ορίζουν οι ισχύουσες σχετικές διατά¬ 
ξεις. Το λοιπό προσωπικό περιλαμβάνει μέλη Ειδικού Τε¬ 
χνικού Εργαστηριακού Προσωπικού (Ε.Τ.Ε.Π.) και μέλη 
του νοσηλευτικού προσωπικού, του οποίου το έργο κα¬ 
θορίζεται σύμφωνα με τις εκάστοτε ανάγκες της οικείας 
κλινικής. Η τοποθέτηση στην κλινική των μελών του διδα¬ 
κτικού ερευνητικού προσωπικού και των μελών του Ειδι¬ 
κού Τεχνικού Εργαστηριακού Προσωπικού γίνεται με τη 
διαδικασία του άρθρου 4 παρ. 1 (δ) του Ν. 2083/1992 (Α' 
159), ενώ των υπολοίπων μελών με τις ισχύουσες διατά¬ 
ξεις. Το ωράριο εργασίαςτου υπηρετούντος προσωπικού 
είναι αυτό που προβλέπεται από τις ισχύουσες διατάξεις. 

Άρθρο 4 

Διοίκηση - Αρμοδιότητες 

1. Η Α' Χειρουργική Κλινική διευθύνεται από μέλος του 
Διδακτικού Ερευνητικού Προσωπικού (Δ.Ε.Π.) της Ιατρι¬ 
κής Σχολής του Πανεπιστημίου Αθηνών, που ορίζεται 
σύμφωνα με τη διαδικασία του άρθρου 28 παρ. 22 του Ν. 
2083/92. 

2. Ο διευθυντής έχει τις αρμοδιότητες που ορίζονται 
στο άρθρο 7 του Ν. 1268/1982, μεταξύ των οποίων περι¬ 
λαμβάνονται η κατάρτιση και η υποβολή στη Γ ενική Συνέ¬ 
λευση της Ιατρικής Σχολής του ετήσιου προγράμματος 
λειτουργίας αυτής και η μέριμνα για την εφαρμογή του, η 
μέριμνα για την παροχή του νοσηλευτικού έργου, η μέρι¬ 
μνα για την οικονομική διαχείριση των εσόδων της κλινι¬ 
κής και για τη στελέχωση αυτής, η μέριμνα για την υπο¬ 
βολή του ετήσιου απολογισμού των δραστηριοτήτων, η 
εισήγηση στη Γ ενική Συνέλευση της Ιατρικής Σχολής για 
τον ορισμό επιστημονικών υπευθύνων στις μονάδες και 
των μελών των επιτροπών, για τα αναλώσιμα υλικά και για 
τον κινητό εξοπλισμό και η υπογραφή κάθε εγγράφου. 

Τα κριτήρια επιλογής των επιστημονικών υπευθύνων 
των μονάδων και των μελών των επιτροπών αφορούν την 
επιστημονική γνώση, τη μετεκπαίδευση τη μακρόχρονη 
εμπειρία και τη δραστηριότητάτου στο αντικείμενο με το 
οποίο ασχολείται η οικεία μονάδα και επιτροπή όπου αυ¬ 
τό απαιτείται. Οι επιστημονικοί υπεύθυνοι μεριμνούν για 
την απρόσκοπτη λειτουργία της μονάδας στα πλαίσια των 

αποφάσεων του διευθυντή της Κλινικής. Ο διευθυντής 
μπορεί να καλείτους υπεύθυνους των μονάδων και να συ¬ 
ζητούν θέματα της μονάδας τους, να αναθέτει συγκεκρι¬ 
μένες αρμοδιότητες σ’ αυτούς και να συγκροτεί επιτρο¬ 
πές για τη μελέτη ειδικών θεμάτων. Είναι δυνατός ο ορι¬ 
σμός ενός επιστημονικού υπευθύνου σε περισσότερες 
της μιας μονάδας της κλινικής. 

Άρθρο 5 

Εγκατάσταση - Λειτουργία 

1. Η Κλινική μετάτων Μονάδωντηςεγκαθίσταται καιλει- 
τουργεί σε νοσοκομείο με τη διαδικασία του άρθρου 13 
παρ. 1 του Ν. 1397/1983 (Ά 143). 

2. Ο διευθυντής έχει την ευθύνη για την εν γένει λει¬ 
τουργία της κλινικής μετά των μονάδωντης, τη χρησιμο¬ 
ποίηση οργάνων και υλικών και την παραμονή εργαζομέ¬ 
νων στους χώρους που πραγματοποιούνται πειραματικές 
μελέτες. Ο διευθυντής ενημερώνεται και εγκρίνει τη διε¬ 
νέργεια κάθε ερευνητικής πειραματικής εργασίας πριν 
από τη διεξαγωγή της και καθορίζει την προτεραιότητα 
χρήσης οργάνων και χώρων όταν δεν υπάρχει σχετική 
απόφαση. 

3. Η χρησιμοποίηση ειδικών οργάνων επιτρέπεται στο 
προσωπικό της κλινικής ή σε ερευνητές που έχουν ειδική 
επί των οργάνων αυτών εκπαίδευση. Κινητά όργανα και 
σκεύη, τα οποία παραδίδονται για τη διεξαγωγή ερευνη¬ 
τικής πειραματικής εργασίας επιστρέφονται, μετά τη 
χρησιμοποίησή τους, στην κατάσταση που έχουν παρα¬ 
δοθεί. 

4. Με εισήγηση του διευθυντή στα αρμόδια όργανα εί¬ 
ναι δυνατή η πρόσληψη διακεκριμένων επιστημόνων σε 
τομείς σχετικούς με τις διδακτικές, ερευνητικές και νοση¬ 
λευτικές δραστηριότητες της κλινικής, σύμφωνα με τις 
διατάξεις του άρθρου 18 του Ν. 1268/1982 και του άρ¬ 
θρου 5του Π.Δ. 407/1980 (Ά 112). 

5. α) Γιατην απρόσκοπτη λειτουργία της Κλινικής, είναι 
δυνατόν να συγκροτούνται με την διαδικασία της παρα¬ 
γράφου 2 του προηγουμένου άρθρου, οι παρακάτω ανα- 
φερόμενες, χωρίς αμοιβή, μόνιμες ή πρόσκαιρες επιτρο¬ 
πές: 

ι) Επιτροπή Εκπαίδευσης Φοιτητών 
ιι) Επιτροπή Εκπαίδευσης - Αξιολόγησης Ειδικευόμε¬ 
νων Ιατρών, Συνεχιζόμενης Εκπαίδευσης Ειδικευμένων 
Ιατρών και λοιπών κλάδων λειτουργών υγείας 
ιιι) Επιτροπή Έρευνας 
ιν) Επιτροπή Επιστημονικών Συγγραμμάτων 
ν) Επιτροπή Περιουσιακών Στοιχείων της Κλινικής 
νι) Επιτροπή Οικονομικών 
νιι) Επιτροπή Προσωπικού της Κλινικής 
νιιι) Επιτροπή Χειρουργείου, που ασχολείται με τη δια¬ 
κίνηση των ασθενών στο Χειρουργείο, τα πρακτικά των 
επεμβάσεων, τη διακίνηση των ιστολογικών παρασκευα¬ 
σμάτων κ.λπ. 

νϋϋ) Επιτροπή Αρχείου και Πιστοποιητικών 
χ) Επιτροπή Χωροταξίας,Εγκαταστάσεων και Εξοπλι¬ 
σμού 

χί) Επιτροπή Ενδοκλινικών Νοσοκομειακών Λοιμώξεων 
χϋ) Επιτροπή Εισαγωγής και Διακίνησης ασθενών 
β) Με την απόφαση συγκρότησης κάθε Επιτροπής που 
υπογράφεται απότονΔ/ντή της Κλινικής, ορίζονται τα μέ¬ 
λη αυτής που προέρχονται από το προσωπικό του άρ¬ 
θρου 3 του παρόντος ή από άλλα μέλη του εκπαιδευτικού 
προσωπικού της Ιατρικής Σχολής ή από άλλους, κατά πε¬ 


ρίπτωση, ειδικούς επιστήμονες, ο Πρόεδρος αυτής και 
καθορίζεται αναλυτικά το έργο που κάθε μία επιτελεί. 

Με την ίδια διαδικασία καταργούνται οι ανωτέρω επι¬ 
τροπές ή αντικαθίστανται τα μέλη αυτών οποτεδήποτε. 

6. Γ ιατην επιτέλεση του εκπαιδευτικού, ερευνητικού και 
κλινικού της έργου η κλινική επίσης είναι δυνατόν να συ¬ 
νεργάζεται με: 

α) Άλλα Τμήματα, Κλινικές, Εργαστήρια και Μονάδες 
της Ιατρικής Σχολής του Πανεπιστημίου Αθηνών. 

β) Άλλες Σχολές και Τμήματα του Πανεπιστημίου Αθη¬ 
νών. 

γ) Ιατρικές σχολές της ημεδαπής ή της αλλοδαπής, 
δ) Άλλα Ακαδημαϊκά Ιδρύματα της ημεδαπής ή της αλ¬ 
λοδαπής. 

ε) Άλλες Κλινικές, Εργαστήρια και Μονάδες του Λαϊκού 
Νοσοκομείου. 

στ) Άλλες Χειρουργικές Κλινικές της ημεδαπής ή της 
αλλοδαπής. 

Άρθρο 6 
Έσοδα 

Τα έσοδα της Ά Χειρουργικής Κλινικής προέρχονται 
από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Τις πιστώσεις που διατίθενται από το Τμήμα Ιατρικής 
του Πανεπιστημίου Αθηνών με τη διαδικασία του άρθρου 
4παρ. 1ετου Ν. 2083/1992 (Ά 159). 

δ. Τις πιστώσεις που διατίθενται από το Υπουργείο Υγεί¬ 
ας και Πρόνοιας μέσω του Γενικού Λαϊκού Νοσοκομείου. 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 
στ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Αθηνών για τους 
σκοπούς της κλινικής. 

Άρθρο 7 

Τηρούμενα βιβλία 

1. Τα βιβλία και στοιχεία που τηρούνται από την Κλινική 
είναι τα εξής: 

Πρωτόκολλο εισερχόμενης - εξερχόμενης αλληλογρα¬ 
φίας 

Βαθμολόγιο φοιτητών 

Αρχείο ασθενών της κλινικής για επιστημονική-ερευνη- 
τική χρήση 

Βιβλίο περιουσιακών στοιχείων 
Φάκελοι οικονομικών στοιχείων κάθε έτους 
Κατάλογος επιστημονικών βιβλίων, περιοδικών και ορ¬ 
γάνων 

Βιβλίο επιστημονικής δραστηριότητας 
Βιβλίο μεταβολών προσωπικού και 
Βιβλίο πρακτικών χειρουργείου για επιστημονική-ερευ- 
νητική χρήση 

Αρχείο αποτελεσμάτων ιστολογικών εξετάσεων για επι- 
στημονική-ερευνητική χρήση. 

2. Με απόφαση του διευθυντή μπορεί να τηρείται και κά¬ 
θε άλλο βιβλίο, ή στοιχείο το οποίο κρίνεται απαραίτητο ή 
προβλέπεται από ειδικές διατάξεις. 

Άρθρο 8 

Τίτλος - Σφραγίδα 

1. Ο τίτλος της κλινικής είναι: 

Α'ΧΕΙΡΟΥΡΓΙΚΗ ΚΛΙΝΙΚΗ ΠΑΝΕΠΙΣΤΗΜΙΟΥ ΑΘΗΝΩΝ. 

Αυτός ο τίτλος, καθώς και τα στοιχεία του διευθυντή της 
Κλινικής αναγράφονται στους χώρους του Νοσοκομείου 
που δραστηριοποιείται η Κλινική. 

2. Η Κλινική χρησιμοποιεί για την αλληλογραφία τη στρογ¬ 
γυλή σφραγίδα που αναγράφει στον εξωτερικό κύκλο: 

Α' ΧΕΙΡΟΥΡΓΙΚΗ ΚΛΙΝΙΚΗ ΠΑΝΕΠΙΣΤΗΜΙΟΥ ΑΘΗΝΩΝ. 
Στο κέντρο της σφραγίδας υπάρχει απεικόνιση της Γλαυκός. 

3. Η Κλινική χρησιμοποιεί για τη ξενόγλωσση αλληλο¬ 
γραφία τον εξής αγγλόφωνο τίτλο: 

18Τ δυΡΘΙΟΑΕ ϋΕΡΑΒΤΜΕΝΤ, ΤΗΕ ΑΤΗΕΝ3 ΨΝίνΕΒ- 
3ΙΤΥ και ανάλογη σφραγίδα με απεικόνιση της κεφαλής 
της Αθηνάς στο κέντρο αυτής. 

Άρθρο 9 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ ΚΑΙ 

ΚΑΙ ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΝΙΚΟΣ ΦΑΡΜΑΚΗΣ ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. Β/21/18003/3318 (2) 

Κανονισμός μισθώσεων και εκμισθώσεων, αγορών και 
εκποιήσεων ακινήτων του ΙΚΑ. 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 16,17και 18του Α.Ν. 1846/ 
51 «περί Κοινωνικών Ασφαλίσεων». 

2. Το Γ23/2869/16.7.2003 έγγραφο του ΙΚΑ . 

3. Την Πρόταση του ΔΣ. που πάρθηκε στις 143/16/ 
17.4.2003 και 254/28/14.7.2003 συνεδριάσεις αυτού, με 
τις οποίες εγκρίθηκε το σχέδιο κανονισμού μισθώσεων, 
εκμισθώσεων, αγορών και εκποιήσεων ακινήτωντου ΙΚΑ, 
που συνετάγη από Επιτροπή, που συγκροτήθηκε με την 
Φ.Γ5/793/24.10.2002 Απόφαση των Υπουργών Εσωτερι¬ 
κών Δημόσιας Διοίκησης και Αποκέντρωσης και Εργα¬ 
σίας και Κοινωνικών Ασφαλίσεων (Β' 1395). 

4. Η 80088/31.10.2001 κοινή απόφαση του Πρωθυ¬ 
πουργού και Υπουργού Εργασίας και Κοινωνικών Ασφα¬ 
λίσεων (ΦΕΚ 1485/Α/31.10.2001). 

5. Την ανάγκη αναμόρφωσης και εκσυγχρονισμού του 
Κανονισμού Μισθώσεων, και Αγορών του ΙΚΑ που θεσπί¬ 
στηκε με την ΑΥΕ 32286/11.11.52 (Β' 237) όπως μεταγε¬ 
νέστερα τροποποιήθηκε και ισχύει. 

6) Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αλλά εις βάρος του προϋπολογισμού 
του ΙΚΑ και μόνο στις περιπτώσεις μισθώσεων και αγο¬ 
ρών ακινήτων, αποφασίζουμε: 

Ο κανονισμός μισθώσεων και εκμισθώσεων, αγορών και 
εκποιήσεων ακινήτωντου ΙΚΑδιέπεταιαπότις ακόλουθες 
διατάξεις: 


ΚΑΝΟΝΙΣΜΟΣ ΜΙΣΘΩΣΕΩΝ ΚΑΙ ΕΚΜΙΣΘΩΣΕΩΝ, 
ΑΓΟΡΩΝ ΚΑΙ ΕΚΠΟΙΗΣΕΩΝ ΑΚΙΝΗΤΩΝ ΤΟΥ ΙΚΑ 

(ΚΕΦΑΛΑΙΟ Α) 

ΜΙΣΘΩΣΕΙΣ ΑΚΙΝΗΤΩΝ 

Άρθρο 1 

ΤΡΟΠΟΙ ΔΙΕΝΕΡΓΕΙΑΣ ΜΙΣΘΩΣΕΩΝ 

1. Οι μισθώσεις ακινήτωντου ΙΚΑδιενεργούνται με δια¬ 
γωνισμό και κατ’ εξαίρεσιν με απευθείας συμφωνία κατά 
τα οριζόμενα στο άρθρο 8 του παρόντος. Το αρμόδιο κα¬ 
τά περίπτωση όργανο του ΙΚΑ αποφασίζει μετά από αιτιο¬ 
λογημένη εισήγηση της υπηρεσίας περί του τρόπου και 
των όρων συνάψεως των μισθώσεων. 

2. Ο διαγωνισμός διενεργείται από την Επιτροπή Στέγα¬ 
σης ή από έκτακτη Επιτροπή, η οποία συγκροτείται προς 
τούτο, σύμφωνα με τις διατάξεις του Κανονισμού Συγκρο- 
τήσεως Τακτικών και Ειδικών Εκτάκτων Επιτροπών. 

Άρθρο 2 

ΠΡΟΚΗΡΥΞΗ ΔΙΑΓΩΝΙΣΜΟΥ - ΟΡΟΙ 

1. Η προκήρυξη του διαγωνισμού περιέχει: 

α) Την απαιτούμενη επιφάνεια του ακινήτου, την περιο¬ 
χή στην οποία πρέπει να βρίσκεται αυτό, καθώς και τη 
χρήση για την οποία προορίζεται, 
β) Τις απαιτούμενες ιδιότητες του μισθίου, 
γ) Τη χρονική διάρκεια της μισθώσεως και πρόβλεψη 
περί τυχόν παρατάσεως ή πρόωρης λύσης αυτής. 

δ) Το χρόνο και τρόπο καταβολής των μισθωμάτων και 
τις τυχόν επιβαρύνσεις τους, 
ε) Την ημέρα, ώρα και τόπο του διαγωνισμού, 
στ) Τον όρο ότι ο διαγωνισμός θα διεξαχθεί κατά τις δια¬ 
τάξεις του παρόντος. 

ζ) Τον όρο ότι στην προσφορά θα αναγράφεται ότι ο 
προσφέρων έλαβε γνώση του παρόντος Κανονισμού και 
των όρων της προκήρυξης, τους οποίους αποδέχεται 
πλήρως και χωρίς επιφύλαξη. 

η) Τοντύποτου μισθωτηρίου συμβολαίου, καθώς και ποι¬ 
ος βαρύνεται με τις δαπάνες και τα τέλη της συμβάσεως. 
θ) Κάθε άλλο κατά την κρίση του ΙΚΑ αναγκαίο όρο. 

2. Περίληψη της προκήρυξης του διαγωνισμού δημοσι¬ 
εύεται είκοσι (20) τουλάχιστον ημέρες πριν τη διενέργεια 
του: 

α) Προκειμένου περί μισθώσεως ακινήτου που βρίσκε¬ 
ται στο Νομό Αττικής, σε δύο (2) τουλάχιστον ημερήσιες 
εφημερίδες των Αθηνών. 

β) Προκειμένου περί μισθώσεως ακινήτου που βρίσκε¬ 
ται στη λοιπή Ελλάδα, σε μία (1) τουλάχιστον ημερήσια 
εφημερίδα των Αθηνών και δύο (2) τοπικές. Η παραπάνω 
δημοσίευση γίνεται τουλάχιστον δύο (2) φορές, όσον 
αφορά τις ημερήσιες εφημερίδες, και μία (1) φορά όσον 
αφορά τις περιοδικά εκδιδόμενες. 

Επίσης η περίληψη αναρτάται στο οικείο Υποκατάστη¬ 
μα του ΙΚΑ και στο αντίστοιχο Δημαρχιακό ή Κοινοτικό Κα¬ 
τάστημα του Δήμου ή Κοινότητας. 

3. Σε περίπτωση επαναληπτικού διαγωνισμού τηρού¬ 
νται οι διατυπώσεις της προηγούμενης παραγράφου με 
σύντμηση της προθεσμίας σε δέκα (10) ημέρες. 

Άρθρο 3 
ΠΡΟΣΦΟΡΕΣ 

1. Οι προσφορές υποβάλλονται εγγράφως μέχρι την 
ημέρα και ώρα που έχει ορισθείγιατη διεξαγωγή του δια- 

γωνισμού από τον ιδιοκτήτη, άλλο νομιμοποιούμενο ή 
αντιπρόσωπο αυτών, που διορίζεται με απλή επιστολή. 

Οι προσφορές πρέπει να περιέχουν τουλάχιστον: 
α) Λεπτομερή περιγραφή του προσφερόμενου ακινή¬ 
του (διεύθυνση, έτος κατασκευής, επιφάνεια κλπ.). 

β) Αντίγραφο της οικοδομικής άδειας και φάκελο με αρ¬ 
χιτεκτονικά σχέδια του κτιρίου, τοπογραφικό διάγραμμα 
και διάγραμμα κάλυψης που συνοδεύουν αυτή, 
γ) Το αιτούμενο μηνιαίο μίσθωμα, 
δ) Δήλωση του διαγωνιζόμενου ότι έλαβε γνώση των 
διατάξεων του παρόντος Κανονισμού και των όρων της 
προκήρυξης και αποδέχεται αυτούς ανεπιφύλακτα, 
ε) Εφόσον ζητείται από την προκήρυξη: 
αα) Δήλωση του διαγωνιζόμενου ότι αναλαμβάνει την 
υποχρέωση να προβεί με δαπάνες του στις απαιτούμενες 
διαρρυθμίσεις και επισκευές του κτιρίου, 
ββ). Κάθε άλλη δήλωση ή πληροφορία. 

2. Οι προσφέροντες δεσμεύονται για τη χρονική διάρ¬ 
κεια που προβλέπεται από την προκήρυξη. 

3. Οι προσφορές καταχωρούνται στα πρακτικά. 

4. Η Επιτροπή αφού εξετάσει τηντυπική πληρότητα των 
προσφορών, αποφαίνεται για την αποδοχή ή μη αυτών. 

Άρθρο 4 

ΚΡΙΣΗ ΓΙΑ ΤΗΝ ΚΑΤΑΛΛΗΛΟΤΗΤΑ ΤΟΥ ΑΚΙΝΗΤΟΥ 

Η Επιτροπή επισκέπτεται τα ακίνητα γιατα οποία οι προ¬ 
σφορές έγιναν αποδεκτές και συντάσσει αιτιολογημένη 
έκθεση περί της καταλληλότητας ή μη αυτών. 

Η Επιτροπή μπορεί να ζητήσει τη συνδρομή ειδικού 
εμπειρογνώμονα για θέματα που άπτονται της καταλλη¬ 
λότητας των προσφερομένων ακινήτων 

Άρθρο 5 

ΠΡΟΦΟΡΙΚΗ ΜΕΙΟΔΟΣΙΑ - ΕΓΓΥΗΣΕΙΣ 

Η Επιτροπή καλεί τους προσφέροντες, των οποίων τα 
ακίνητα κρίθηκαν κατάλληλα, για τη διεξαγωγή προφορι¬ 
κής μειοδοσίας. 

Κατά την μειοδοσία, οι προσφέροντες μειοδοτούν προ¬ 
φορικά επί των αρχικών τους προσφορών και γίνεται σχε¬ 
τική εγγραφή στα πρακτικά. 

Το ΙΚΑ μπορεί να ζητήσει από τους συμμετέχοντες στην 
προφορική μειοδοσία, την κατάθεση εγγυητικής επιστο¬ 
λής πιστωτικού ιδρύματος ποσού τουλάχιστον ίσου προς 
το εικοστό του αιτουμένου ετησίου μισθώματος. 

Η εγγυητική επιστολή επιστρέφεται σε εκείνον υπέρ του 
οποίου κατακυρώθηκε ο διαγωνισμός με την υπογραφή 
του μισθωτηρίου συμβολαίου και στους υπόλοιπους 
εντός δέκα (10) ημερών από την κατακύρωση του διαγω¬ 
νισμού. 

Άρθρο 6 
ΕΝΣΤΑΣΕΙΣ 

1. Οι συμμετέχοντες στο διαγωνισμό δύνανται να κατα¬ 
θέσουν ένσταση: 

α) Κατά της εκθέσεως περί καταλληλότητας των ακινή¬ 
των. 

β) Κατά της διαδικασίας διεξαγωγής της προφορικής 
μειοδοσίας. 

Οι ενστάσεις υποβάλλονται εγγράφως εντός δύο (2) ερ¬ 
γασίμων ημερών από της γνωστοποιήσεως της αποφά- 
σεωςτης Επιτροπής διαγωνισμού. 

2. Επίτων ενστάσεων αποφαίνεται αιτιολογημένα η Επι¬ 
τροπή διεξαγωγής του διαγωνισμού. 


Άρθρο 7 

ΚΑΤΑΚΥΡΩΣΗ ΔΙΑΓΩΝΙΣΜΟΥ - ΕΠΑΝΑΛΗΨΗ 

Μετά την προφορική μειοδοσία, η Επιτροπή προτείνει 
αιτιολογημένα τη μίσθωση ακινήτου, μη δεσμευόμενη 
από τυχόν μικρότερο μίσθωμα άλλου προσφερθέντος 
ακινήτου, ή την επανάληψη του διαγωνισμού. 

Η υπηρεσία εισάγει το θέμα στο αρμόδιο όργανο του 
άρθρου 1 του παρόντος, το οποίο αποφασίζει την κατα¬ 
κύρωση του αποτελέσματος του διαγωνισμού, την επα¬ 
νάληψη ή ματαίωση αυτού, μη δεσμευόμενο απότηνπρό- 
ταση της Επιτροπής. 

Κατ’ εξαίρεση, το Δ.Σ. (Διοικητικό Συμβούλιο) του ΙΚΑ 
δύναται να προβεί, με αιτιολογημένη απόφασή του, στην 
επιλογή άλλου προσφερθέντος ακινήτου μη δεσμευόμε¬ 
νο από την πρόταση της Επιτροπής. 

Το αρμόδιο όργανο του αρθρ. 1 του παρόντος, δύναται 
να ζητήσει βελτίωση της επικρατέστερης προσφοράς 
πριν την κατακύρωση του αποτελέσματος του διαγωνι¬ 
σμού. 

Το Δ.Σ. δύναται με απόφασή του να αναθέτει την κατα¬ 
κύρωση του αποτελέσματος του διαγωνισμού, στην αρ¬ 
μόδια ΤΔΕ (Τοπική Διοικητική Επιτροπή). 

Άρθρο 8 

ΜΙΣΘΩΣΗ ΜΕ ΑΠΕΥΘΕΙΑΣ ΣΥΜΦΩΝΙΑ 

1. Σε επείγουσες ή εξαιρετικές περιπτώσεις ή εάν ο δια¬ 
γωνισμός που διενεργήθηκε απέβη άκαρπος ή κρίθηκε 
ασύμφορος, επιτρέπεται η με απευθείας συμφωνία μί¬ 
σθωση μετά από αιτιολογημένη απόφαση του Δ.Σ. του 
ΙΚΑ. 

Το ίδιο ισχύει για την επέκταση της εγκαταστάσεως 
υπηρεσιών του ΙΚΑ σε άλλους χώρους του ίδιου, ομόρου 
ή παρακειμένου ακινήτου, πλην όμως για χώρο που δεν 
υπερβαίνει το ήμισυ του μισθωμένου και διάρκεια μέχρι 
τη λήξη της κυρίας συμβάσεως. 

Μίσθωση ακινήτου, που ανήκει στο Δημόσιο ή σε 
Ν.Π.Δ.Δ. διενεργείται με απευθείας συμφωνία, εφ’ όσον 
με αιτιολογημένη απόφαση του Δ.Σ. του ΙΚΑ κριθεί συμ- 
φέρουσα. 

2. Η Επιτροπή καταχωρεί τους όρους της προτεινόμε- 
νης μισθώσεως σε πρακτικό της το οποίο η υπηρεσία ει¬ 
σάγει στο Δ.Σ. του ΙΚΑ. Το Δ.Σ. αποφασίζει την έγκριση 
των επιτευχθέντων όρων, την τροποποίηση ή την απόρρι¬ 
ψη αυτών. 

Σε περίπτωση τροποποίησης των όρων της συμφωνίας 
από το Δ.Σ. η υπόθεση αναπέμπεται στην ίδια Επιτροπή, η 
οποία καλεί τον ενδιαφερόμενο να λάβει γνώση της τρο- 
ποποιήσεως και σε περίπτωση αποδοχής του καταρτίζε¬ 
ται η σχετική σύμβαση μισθώσεως. 

Άρθρο 9 

ΚΑΤΑΡΤΙΣΗ ΣΥΜΒΑΣΕΩΣ 

Η απόφαση που κατακυρώνει το αποτέλεσμα του δια¬ 
γωνισμού γνωστοποιείται εγγράφως στον ενδιαφερόμε¬ 
νο, ο οποίος καλείται να προσέλθει εντός δέκα πέντε (15) 
ημερών, για την υπογραφή της συμβάσεως μισθώσεως. 

Εάν ο προσκαλούμενος δεν προσέλθει, κηρύσσεται έκ¬ 
πτωτος με απόφαση του Διοικητή του ΙΚΑ, οπότε καταπί¬ 
πτει η τυχόν δοθείσα εγγύηση συμμετοχής στον διαγωνι¬ 
σμό. 

Το ΙΚΑ διατηρεί το δικαίωμα να ζητήσει αποκατάσταση 
κάθε άλλης ζημίας. 

Άρθρο 10 

ΠΑΡΑΔΟΣΗ - ΠΑΡΑΛΑΒΗ ΜΙΣΘΙΟΥ 

Ο εκμισθωτής υποχρεούταιναπαραδώσειτο μίσθιο κα¬ 
τόχους όρους της συμβάσεως μισθώσεως. 

Για την παραλαβή και απόδοση του μισθίου συντάσσε- 
ται πρωτόκολλο. 

Ο εκμισθωτής καλείται εγγράφως προς τούτο και σε πε¬ 
ρίπτωση μη εμφάνισής του συντάσσεται πρωτόκολλο μό¬ 
νον από την Επιτροπή. 

Η παραλαβή του μισθίου από το ΙΚΑ δεν απαλλάσσει τον 
εκμισθωτή από την ευθύνη για ελλείψεις ή ελαττώματα. 

Για κάθε ημέρα καθυστέρησης της παράδοσης του μι¬ 
σθίου ο εκμισθωτής υποχρεούται στην καταβολή προς το 
ΙΚΑ, ως ποινικής ρήτρας, ποσού ίσου προς το 1/15 του μη¬ 
νιαίου μισθώματος. Το ΙΚΑ δύναται, οποτεδήποτε κατά τη 
διάρκεια της καθυστέρησης, να καταγγείλει τη μίσθωση, 
οπότε καταπίπτει υπέρ αυτού η τυχόν χορηγηθείσα εγ¬ 
γύηση καλής εκτέλεσης, διατηρεί δε το δικαίωμα να ζη¬ 
τήσει αποκατάσταση κάθε περαιτέρω ζημίας του. 

Άρθρο 11 
ΧΡΗΣΗ ΜΙΣΘΙΟΥ 

Το ΙΚΑ δύναται να εγκαθιστά ή μεταθέτει στο μίσθιο 
οποιαδήποτε υπηρεσία του, χωρίς αυτή η εγκατάσταση 
να επιφέρει μεταβολή του νομικού χαρακτήρα της μισθώ¬ 
σεως, ούτε να παρέχει στον εκμισθωτή δικαίωμα αποζη- 
μιώσεωςή αυξήσεωςτου μισθώματος. 

Άρθρο 12 

ΠΑΡΑΤΑΣΗ ΜΙΣΘΩΣΕΩΣ 

Με την επιφύλαξη των Διατάξεων περί διάρκειας των 
προστατευομένων μισθώσεων, η άσκηση δικαιώματος 
παράτασης της διάρκειας της μισθώσεως για χρόνο προ- 
βλεπόμενο στη σύμβαση, αποφασίζεται από το αρμόδιο 
όργανο του άρθρου 1 του παρόντος. 

Για κάθε άλλη παράταση, με τους ίδιους ή διαφορετι¬ 
κούς όρους, απαιτείται απόφαση του Δ.Σ., υπό τους 
όρους και προϋποθέσεις της παραγράφου 1 του άρθρου 
8 του παρόντος. 

(ΚΕΦΑΛΑΙΟ Β') 

ΕΚΜΙΣΘΩΣΕΙΣ ΑΚΙΝΗΤΩΝ 

Άρθρο 13 

ΤΡΟΠΟΙ ΔΙΕΝΕΡΓΕΙΑΣ ΕΚΜΙΣΘΩΣΕΩΝ 

1. Οι εκμισθώσεις των ακινήτων του ΙΚΑ διενεργούνται 
με πλειοδοτικό διαγωνισμό και κατ’ εξαίρεση, με απευθεί¬ 
ας συμφωνία, κατά τα οριζόμενα στο άρθρο 14 του παρό¬ 
ντος. 

Το αρμόδιο κατά περίπτωση όργανο του ΙΚΑ αποφασί¬ 
ζει, μετά από αιτιολογημένη εισήγηση της Υπηρεσίας, πε¬ 
ρί του τρόπου και των όρων συνάψεως της μισθώσεως. 

2. Ο διαγωνισμός διενεργείται από την Επιτροπή Στέ¬ 
γασης ή από έκτακτη Επιτροπή, η οποία συγκροτείται 
προς τούτο, σύμφωνα με τις διατάξεις του Κανονισμού 
Συγκροτήσεως Τακτικών και Ειδικών Εκτάκτων Επιτρο¬ 
πών. 

Άρθρο 14 

ΕΚΜΙΣΘΩΣΗ ΧΩΡΙΣ ΔΙΑΓΩΝΙΣΜΟ 

1. Η εκμίσθωση στο Δημόσιο ή άλλο Ν.Π.Δ.Δ. ή Ο.Τ.Α. 
δύναται να διενεργείται χωρίς διαγωνισμό, εφόσον με αι¬ 
τιολογημένη απόφαση του Δ.Σ. κρίνεται συμφέρουσα. 


2. Το ΙΚΑ, επίσης δύναται να προβαίνει, μετά από αιτιο¬ 
λογημένη απόφαση του Δ.Σ., σε εκμίσθωση χωρίς διαγωνι¬ 
σμό για χρονικό διάστημα που δεν θα υπερβαίνει τα δύο (2) 
έτη, εφόσον αυτό κρίνεται αναγκαίο για την προστασία του 
ακινήτου ή την απόκτηση ή διατήρηση της νομής αυτού. 

Άρθρο 15 

ΠΡΟΚΗΡΥΞΗ ΔΙΑΓΩΝΙΣΜΟΥ - ΟΡΟΙ 

1. Η προκήρυξη του διαγωνισμού περιέχει: 

α. Τον τρόπο διενέργειας του διαγωνισμού με ανοικτές 
ή κλειστές προσφορές. 

β. Την περιγραφή του προς εκμίσθωση ακινήτου. 

γ. Τη χρονική διάρκεια της μισθώσεως και τυχόν όρο πε¬ 
ρί παρατάσεως αυτής. 

δ. Το ελάχιστο όριο του μηνιαίου μισθώματος, το χρόνο 
και τρόπο καταβολής του καιτιςτυχόν επιβαρύνσεις του. 

ε. Την τυχόν εγγύηση που θα χορηγήσει για την εκπλή¬ 
ρωση των όρων της συμβάσεως ο μισθωτής και τους λό¬ 
γους κατάπτωσής της. 

στ. Την ημέρα, ώρα και τόπο του διαγωνισμού. 

ζ. Τον όρο ότι ο διαγωνισμός θα διεξαχθεί κατά τις δια¬ 
τάξεις του παρόντος και δήλωση του προσφέροντος ότι 
έλαβε γνώση των όρων της προκήρυξης, τους οποίους 
αποδέχεται χωρίς επιφύλαξη. 

η. Κάθε άλλο κατά την κρίση του ΙΚΑ αναγκαίο όρο. 

2. Περίληψη της προκήρυξης του διαγωνισμού δημοσι¬ 
εύεται είκοσι (20) τουλάχιστον ημέρες πριν τη διενέργεια 
του: 

α) Προκειμένου περί εκμισθώσεως ακινήτου που βρί¬ 
σκεται στο Νομό Αττικής σε δύο (2) τουλάχιστον ημερή¬ 
σιες εφημερίδες των Αθηνών. 

β) Προκειμένου περί εκμισθώσεως ακινήτου που βρί¬ 
σκεται στη λοιπή Ελλάδα, σε μία (1) τουλάχιστον ημερή¬ 
σια εφημερίδα των Αθηνών και δύο (2) τοπικές. 

Η παραπάνω δημοσίευση γίνεται τουλάχιστον δύο (2) 
φορές όσον αφορά τις ημερήσιες εφημερίδες και μία (1) 
φορά όσον αφορά τις περιοδικά εκδιδόμενες. 

Επίσης η περίληψη αναρτάται στο οικείο Υποκατάστη¬ 
μα του ΙΚΑ και στο αντίστοιχο Δημαρχιακό ή Κοινοτικό Κα¬ 
τάστημα του Δήμου ή Κοινότητας. 

Άρθρο 16 

ΠΡΟΣΦΟΡΕΣ - ΕΓΓΥΟΔΟΣΙΑ 

Όσοι επιθυμούν να συμμετάσχουν στον διαγωνισμό 
υποβάλλουν έγγραφη προσφορά στην οποία καθορίζεται 
το προσφερόμενο μίσθωμα και δηλώνεται από τον προ- 
σφέροντα ότι έλαβε γνώση των όρων του παρόντος Κα¬ 
νονισμού και της προκήρυξης, τους οποίους αποδέχεται 
χωρίς επιφύλαξη. 

Οι συμμετέχοντες στον διαγωνισμό μαζί με την προ¬ 
σφορά υποβάλλουν γραμμάτιο συστάσεως παρακαταθή¬ 
κης του Ταμείου Παρακαταθηκών και Δανείων ή εγγυητι¬ 
κή επιστολή πιστωτικού Ιδρύματος ποσού ίσου προς το 
διπλάσιο του αιτουμένου ελάχιστου μηνιαίου μισθώμα¬ 
τος ως εγγύηση συμμετοχής στον διαγωνισμό. 

Από την υποχρέωση εγγυοδοσίας απαλλάσσονται το 
Δημόσιο, τα Ν.Π.Δ.Δ. και οι Ο.Τ.Α. 

Η εγγύηση επιστρέφεται σε εκείνον υπέρ του οποίου 
κατακυρώθηκε ο διαγωνισμός μετά την υπογραφή του μι¬ 
σθωτηρίου συμβολαίου και 

στους υπόλοιπους συμμετέχοντες εντός πέντε (5) ημε¬ 
ρών από την κατακύρωση του αποτελέσματος του διαγω¬ 
νισμού. 

Άρθρο 17 

ΔΙΕΝΕΡΓΕΙΑ ΔΙΑΓΩΝΙΣΜΟΥ 

1. Στην περίπτωση διαγωνισμού με κλειστές προσφο¬ 
ρές, αυτές αποσφραγίζονται και μονογράφονται από τα 
μέλη της Επιτροπής και στη συνέχεια ανακοινώνονται 
στους τυχόν παριστάμενους συμμετέχοντες. 

2. Στην περίπτωση διαγωνισμού με ανοικτές προσφο¬ 
ρές, ο Πρόεδρος της Επιτροπής ανακοινώνει την προ¬ 
σφορά κάθε συμμετέχοντα και συνεχίζεται η διαδικασία 
με προφορικές προσφορές μέχρι αναδείξεως του τελευ¬ 
ταίου πλειοδότη. 

Κάθε προσφορά είναι δεσμευτική για τον προσφέροντα 
μέχρι υποβολής μεγαλύτερης. 

Αν κάποιος πλειοδοτεί για λογαριασμό άλλου, οφείλει 
να το δηλώσει στην Επιτροπή και να προσκομίσει εξου¬ 
σιοδότηση με θεωρημένη υπογραφή από αρμόδια αρχή. 
Οι προσφορές καταχωρούνται στο πρακτικό διενέργειας 
του διαγωνισμού και στον πίνακα του πλειοδοτικού δια¬ 
γωνισμού, ο οποίος υπογράφεται από τα μέλη της Επι¬ 
τροπής και από τους πλειοδότες. 

Άρθρο 18 
ΕΝΣΤΑΣΕΙΣ 

1. Οι συμμετέχοντες στο διαγωνισμό δύνανται να κατα¬ 
θέσουν ένσταση: 

α) Κατά της νομιμότητας της προκηρύξεως το αργότε¬ 
ρο εντός δύο (2) εργασίμων ημερών πριν από την ημερο¬ 
μηνία διεξαγωγής του διαγωνισμού και 

β) Στις δε λοιπές περιπτώσεις εντός δύο (2) εργασίμων 
ημερών από της γνωστοποιήσεως της αποφάσεως της 
Επιτροπής του διαγωνισμού. 

2. Επίτων ενστάσεων αποφαίνεται αιτιολογημένα η Επι¬ 
τροπή διεξαγωγής του διαγωνισμού. 

Άρθρο 19 

ΚΑΤΑΚΥΡΩΣΕΙ ΔΙΑΓΩΝΙΣΜΟΥ - ΕΠΑΝΑΛΗΨΗ 

1. Η Επιτροπή προτείνει αιτιολογημένα την εκμίσθωση 
του ακινήτου ή την επανάληψη του διαγωνισμού. 

Η Υπηρεσία εισάγει το θέμα για απόφαση στο αρμόδιο 
κατά περίπτωση όργανο, το οποίο αποφασίζει για την κα- 
τακύρωσητου αποτελέσματος του διαγωνισμού, την επα¬ 
νάληψη ή την ματαίωσή του. 

2. Επανάληψη του διαγωνισμού γίνεται όταν δεν πα- 
ρουσιασθεί σε αυτόν πλειοδότης ή όταν το αποτέλεσμα 
του διαγωνισμού κριθεί ασύμφορο από το κατά περίπτω¬ 
ση αρμόδιο όργανο τουΙΚΑ. 

3. Σε περίπτωση επαναληπτικού διαγωνισμού τηρού¬ 
νται οι διατάξεις του άρθρου 15 του παρόντος, με σύ¬ 
ντμηση της προθεσμίας σε δέκα (10) ημέρες. 

Άρθρο 20 

ΚΑΤΑΡΤΙΣΗ ΣΥΜΒΑΣΕΩΣ 

1. Η Απόφαση που κατακυρώνει το αποτέλεσμα του δια¬ 
γωνισμού γνωστοποιείται στον πλειοδότη, με τρόπο που 
προσδιορίζεται στην προκήρυξη, ο οποίος καλείται μέσα 
σε προθεσμία δέκα πέντε (15) ημερών για την υπογραφή 
της συμβάσεως μισθώσεως. 

Εάν ο προσκαλούμενος δεν προσέλθει, κηρύσσεται έκ¬ 
πτωτος με απόφαση του Διοικητή του ΙΚΑ, οπότε καταπί¬ 
πτει η εγγύηση συμμετοχής στο διαγωνισμό. 

2. Το ΙΚΑ δεν ευθύνεται για την πραγματική ή νομική κα¬ 
τάσταση του μισθίου, την οποία γνώριζε ή όφειλε να γνω¬ 
ρίζει ο μισθωτής. 


Άρθρο 21 

ΥΠΕΚΜΙΣΘΩΣΗ - ΑΠΑΓΟΡΕΥΣΗ ΣΙΩΠΗΡΗΣ 
ΠΑΡΑΤΑΣΗΣ-ΑΠΟΔΟΣΗ ΜΙΣΘΙΟΥ 

1. Υπεκμίσθωση ή παραχώρηση χρήσης επιτρέπεται 
μόνο μετά από προηγούμενη έγγραφη έγκριση του ΙΚΑ. 

Η υπεκμίσθωση δεν δύναται να συναφθεί για χρόνο με¬ 
γαλύτερο αυτού της κυρίας μισθώσεως. 

2. Σιωπηρή παράταση της μισθώσεως δεν επιτρέπεται. 

3. Ο μισθωτής με τη λύση ή λήξη της συμβάσεως μισθώ¬ 
σεως είναι υποχρεωμένος να αποδώσει το μίσθιο σε Επι¬ 
τροπή παραλαβής που συγκροτείται για το σκοπό αυτό. 

Άρθρο 22 

ΥΠΟΧΡΕΩΣΕΙΣ ΜΙΣΘΩΤΟΥ 

1. Ο μισθωτής είναι υποχρεωμένος να μεταχειρίζεται το 
μίσθιο με επιμέλεια, νατό διατηρεί σε καλή κατάσταση και 
να προβαίνει στις αναγκαίες επισκευές και να αποκαθιστά 
τις βλάβες που προξενήθηκαν από κακή χρήση. 

2. Ο μισθωτής δεν δικαιούται να προβαίνει σε προσθή¬ 
κες ή τροποποιήσεις του μισθίου ή των εγκαταστάσεων 
του εκτός εάνπροβλέπεται διαφορετικά στην προκήρυξη. 

3. Σε περίπτωση προσβολής της νομής, ο μισθωτής 
υποχρεούται να ειδοποιεί αμελλητί και εγγράφως το ΙΚΑ 
και σε περίπτωση επείγοντος να λαμβάνει άμεσα εξα¬ 
σφαλιστικά μέτρα. 

4. Παράβαση οποιουδήποτε όρου της συμβάσεως πα¬ 
ρέχει το δικαίωμα στο ΙΚΑ να καταγγείλει τη μίσθωση και 
να ζητήσει την απόδοση του μισθίου από τον μισθωτή και 
τυχόν αποζημίωση. 

(ΚΕΦΑΛΑΙΟ Γ) 

ΑΓΟΡΕΣ ΑΚΙΝΗΤΩΝ 

Άρθρο 23 

Το ΙΚΑ προβαίνει σε αγορές ακινήτων για κάλυψη στε- 
γαστικών αναγκών των Υπηρεσιών του, ή και για επένδυ¬ 
ση των διαθεσίμων κεφαλαίων του. 

Άρθρο 24 

ΑΓΟΡΑ ΜΕ ΔΙΑΓΩΝΙΣΜΟ 

1. Η αγορά ακινήτων διενεργείται με διαγωνισμό μετά 
από αιτιολογημένη απόφαση του Δ.Σ. του ΙΚΑ που εγκρί- 
νεται από τον αρμόδιο Υπουργό. 

2. Ο διαγωνισμός διενεργείται από την Επιτροπή Στέγα¬ 
σης ή από έκτακτη Επιτροπή, η οποία συγκροτείται προς 
τούτο, σύμφωνα με τις διατάξειςτου Κανονισμού Συγκρο- 
τήσεως Τακτικών και Ειδικών Εκτάκτων Επιτροπών. 

Άρθρο 25 

ΠΡΟΚΗΡΥΞΗ ΔΙΑΓΩΝΙΣΜΟΥ-ΟΡΟΙ 

1) Η προκήρυξη του διαγωνισμού περιέχει: 

α) Το είδος, την έκταση και την περιοχή που θακείταιτο 
ζητούμενο ακίνητο. 

β) Τοντρόπο πληρωμής του τιμήματος. 

γ) Τον τόπο και χρόνο υποβολής των προσφορών και 
διενέργειας του διαγωνισμού. 

δ) Το ποσόν και τη διάρκεια της εγγύησης συμμετοχής 
στο διαγωνισμό. 

ε) Τον όρο ότι το ΙΚΑ δεν καταβάλλει μεσιτικά δικαιώματα. 

στ) Τον όρο ότι ο διαγωνισμός θαδιεξαχθεί κατά τις δια¬ 
τάξεις του παρόντος. 

ζ) Τον όρο ότι στην προσφορά θα αναγράφεται ότι ο 
προσφέρων έλαβε γνώση των διατάξεων του παρόντος 

Κανονισμού κοιτών όρων της προκήρυξης, τους οποίους 
αποδέχεται χωρίς επιφύλαξη. 

η) Κάθε άλλο, κατά την κρίση του ΙΚΑ, αναγκαίο όρο. 

2) Περίληψη της προκήρυξης του διαγωνισμού δημοσι¬ 
εύεται είκοσι (20) τουλάχιστον ημέρες πριν τη διενέργειά 
του: 

α) Προκειμένου περί αγοράς ακινήτου που βρίσκεται 
στο Νομό Αττικής σε δύο (2) τουλάχιστον ημερήσιες εφη¬ 
μερίδες των Αθηνών. 

β) Προκειμένου περί αγοράς ακινήτου που βρίσκεται 
στη λοιπή Ελλάδα, σε μία (1) τουλάχιστον ημερήσια εφη¬ 
μερίδα των Αθηνών και δύο (2) τοπικές. 

Η παραπάνω δημοσίευση γίνεται τουλάχιστον δύο (2) 
φορές όσον αφορά τις ημερήσιες εφημερίδες και μία (1) 
φορά όσον αφορά τις περιοδικά εκδιδόμενες. 

Επίσης η περίληψη αναρτάται στο οικείο Υποκατάστη¬ 
μα του ΙΚΑ και στο αντίστοιχο Δημαρχιακό ή Κοινοτικό Κα¬ 
τάστημα του αντίστοιχου Δήμου ή Κοινότητας. 

Άρθρο 26 

ΑΞΙΟΛΟΓΗΣΗ ΑΚΙΝΗΤΩΝ 

Ο Διοικητής του ΙΚΑ δύναται να ορίσει επιτροπή από 
εμπειρογνώμονες, έργο της οποίας είναι η αξιολόγηση 
της καταλληλότητας των προσφερομένων ακινήτων. 

Άρθρο 27 

ΠΡΟΣΦΟΡΕΣ - ΕΓΓΥΟΔΟΣΙΑ 

Οι προσφορές υποβάλλονται εγγράφως από τον ιδιο¬ 
κτήτη ή νόμιμο εξουσιοδοτημένο πληρεξούσιό του και 
πρέπει να περιέχουν: 

α) Λεπτομερή περιγραφή του προσφερομένου ακινή¬ 
του (διεύθυνση, επιφάνεια κλπ), τοπογραφικό διάγραμμα 
και εφόσον πρόκειται για κτίριο, αντίγραφο της οικοδομι¬ 
κής άδειας, φάκελο με αρχιτεκτονικά σχέδια και διάγραμ¬ 
μα κάλυψης που συνοδεύουν αυτά. 

β) Το αιτούμενο τίμημα. 

γ) Δήλωση του προσφέροντος, ότι έλαβε γνώση των 
διατάξεων του παρόντος Κανονισμού και των όρων της 
προκήρυξης, τους οποίους αποδέχεται ανεπιφύλακτα. 

δ) Οι συμμετέχοντες στο διαγωνισμό υποβάλλουν, μαζί 
με την προσφορά, γραμμάτιο συστάσεως παρακαταθή¬ 
κης του Ταμείου Παρακαταθηκών και Δανείων ή εγγυητι¬ 
κή επιστολή πιστωτικού Ιδρύματος, ποσού ίσου προς το 
εικοστό του αιτουμένου συνολικού τιμήματος του ακινή¬ 
του ως εγγύηση συμμετοχής των διαγωνιζομένων. 

ε) Δήλωση ότι θα προσκομίσουν εμπρόθεσμα τους τίτ¬ 
λους ιδιοκτησίας και πιστοποιητικά βαρών, διεκδικήσεων ή 
άλλα που θα ζητηθούν από την υπηρεσία, ότι θα προσέλ- 
θουν μέσα στην καθορισμένη προθεσμία γιατην υπογραφή 
του συμβολαίου και θα παραδώσουν το ακίνητο ελεύθερο 
από κάθε βάρος και περιγραφή της νομικής κατάστασης 
του ακινήτου κατά το χρόνο υποβολής της προσφοράς. 

στ) Κατ’ εξαίρεση, προκειμένου περί αγοράς κτιρίου 
που πρόκειται να κατασκευασθεί από τον προσφέροντα ή 
τρίτον που θα ενεργεί για λογαριασμό του ιδιοκτήτη ή σε 
κοινοπραξία με αυτόν, και για το οποίο δεν έχει εκδοθεί 
κατά το χρόνο του διαγωνισμού οικοδομική άδεια, το πε¬ 
ριεχόμενο των προσφορών θα καθορίζεται κατά περί¬ 
πτωση στην προκήρυξη. 

Η εγγυητική επιστολή επιστρέφεται σε εκείνον μεν που 
κατακυρώθηκε ο διαγωνισμός μετά την παραλαβή του 
ακινήτου και στους δε υπολοίπους, εφόσον δεν συντρέχει 


λόγος καταπτώσεως, μέσα σε δέκα (10) ημέρες από την 
κατακύρωση του αποτελέσματος του διαγωνισμού. 

Από την υποχρέωση εγγυοδοσίας απαλλάσσονται το 
Δημόσιο, τα Ν.Π.Δ.Δ. και οι Ο.Τ.Α. 

Άρθρο 28 

ΔΙΕΞΑΓΩΓΗ ΔΙΑΓΩΝΙΣΜΟΥ 

Την ορισθείσα ημερομηνία διεξαγωγής του διαγωνι¬ 
σμού η αρμόδια Επιτροπή καταγράφει τις προσφορές και 
αποφαίνεται περί αποδοχής ή απόρριψης αυτών αν δεν 
πληρούν τους όρους της προκήρυξης. Η Επιτροπή μπο¬ 
ρεί να καλεί τους ενδιαφερομένους για την υποβολή οποι¬ 
οσδήποτε διευκρίνισης, η οποία καταχωρείται επίσης στα 
πρακτικά. 

Η Επιτροπή αναθέτει στους εμπειρογνώμονες του άρ¬ 
θρου 26 του παρόντος να εξετάσουν την καταλληλότητα 
και επάρκεια των ακινήτων, για τα οποία οι προσφορές 
έγιναν τυπικά δεκτές. 

Η Επιτροπή αφού λάβει υπόψη της και τις εκθέσεις των 
εμπειρογνωμόνων, επισκέπτεται τα ακίνητα και αποφαί- 
νεται αιτιολογημένα για την καταλληλότητα ή μη αυτών. 

Αντίγραφο της απόφασης της Επιτροπής κοινοποιείται 
σε όλους τους συμμετέχοντες στον διαγωνισμό. 

Εκείνοι των οποίων τα ακίνητα κρίθηκαν κατάλληλα, κα¬ 
λούνται να προσέλθουν ορισμένη ημέρα και ώρα για να 
μειοδοτήσουν επί της αρχικής τους προσφοράς. 

Οι μειοδοτικές προσφορές καταγράφονται στο πρακτι¬ 
κό της Επιτροπής. 

Κάθε προσφορά είναι υποχρεωτική για το μειοδότη και 
δεν μπορεί να ανακληθεί, άλλως καταπίπτει υπέρ του ΙΚΑ 
η εγγύηση. 

Άρθρο 29 
ΕΝΣΤΑΣΕΙΣ 

1. Οι συμμετέχοντες στο διαγωνισμό δύνανται να κατα¬ 
θέσουν ένσταση: 

α) Κατά της εκθέσεως περί καταλληλότητας των ακινή¬ 
των και 

β) Κατά της διαδικασίας διεξαγωγής της προφορικής 
μειοδοσίας. 

Οι ενστάσεις υποβάλλονται εγγράφως εντός δύο (2) ερ¬ 
γασίμων ημερών από της γνωστοποιήσεως της αποφά- 
σεωςτης Επιτροπής διαγωνισμού. 

2. Επίτων ενστάσεων αποφαίνεται αιτιολογημένα η Επι¬ 
τροπή διεξαγωγής του διαγωνισμού. 

Άρθρο 30 

ΚΑΤΑΚΥΡΩΣΗ ΔΙΑΓΩΝΙΣΜΟΥ 

Η Επιτροπή προτείνει αιτιολογημένα την κατακύρωση 
του αποτελέσματος του διαγωνισμού ή την επανάληψη 
αυτού μη δεσμευόμενη από την τυχόν μικρότερη τιμή άλ¬ 
λου ακινήτου. 

Η Υπηρεσία διαβιβάζει, με εισήγησή της, τον φάκελο 
του διαγωνισμού στο Δ.Σ. του ΙΚΑ, το οποίο αποφασίζει 
την κατακύρωση του αποτελέσματος του διαγωνισμού, 
επανάληψη ή ματαίωση αυτού μη δεσμευόμενο από την 
πρόταση της Επιτροπής. 

Κατ’ εξαίρεση το Δ.Σ. του ΙΚΑ δεν δεσμεύεται από την 
πρόταση της Επιτροπής, δυνάμενο να προβεί, με αιτιολο¬ 
γημένη απόφασή του, στην επιλογή άλλου προσφερθέ- 
ντος ακινήτου. 

Μετά πάροδο εξήντα (60) ημερών απάτην υποβολή του 
φακέλου και εφόσον το Δ.Σ. δεν έχει λάβει απόφαση, ο 
προσφέρων δύναται να αποσύρει την προσφορά του. 

Η απόφαση του Δ.Σ., για την αγορά ακινήτου, εγκρίνε- 
ται από τον εποπτεύοντα Υπουργό. 

Άρθρο 31 

ΚΑΤΑΡΤΙΣΗ ΣΥΜΒΑΣΕΩΣ 

1. Μετά την κατά το προηγούμενο άρθρο έγκριση, προ¬ 
σκαλείται εγγράφως ο ιδιοκτήτης του ακινήτου που έχει 
επιλεγεί, όπως, μέσα σε τακτή προθεσμία, προσκομίσει 
τους τίτλους κυριότητας και τα ανάλογα πιστοποιητικά. 

Η ως άνω προθεσμία είναι δυνατόν να παραταθεί μετά 
από αίτηση του ιδιοκτήτη η οποία υποβάλλεται πριντη λήξη 
της εφ’ όσον κατά τη κρίση του IΚΑ συντρέχει εύλογη αιτία. 

Εάν παρέλθει άπρακτη η ως άνω προθεσμία, με απόφα¬ 
ση του Δ.Σ. του Ιδρύματος, κηρύσσεται έκπτωτος ο μειο¬ 
δότης, καταπίπτει υπέρ του ΙΚΑ η κατατεθείσα εγγύηση 
και επαναλαμβάνεται ο διαγωνισμός. 

2. Μετά τον έλεγχο των τίτλων κυριότητος, καλείται εγ- 
γράφως ο ιδιοκτήτης, όπως μέσα σε τακτή προθεσμία, 
προσέλθει για την υπογραφή του συμβολαίου. 

Εάν δεν προσέλθει, εφαρμόζονται όσα ορίζονται στην 
προηγούμενη παράγραφο. 

3. Εάν το ΙΚΑ δεν προσκαλέσει τον ιδιοκτήτη μέσα σε 
προθεσμία εξήντα (60) ημερών από της προσκομίσεως 
και του τελευταίου τίτλου, για την υπογραφή του πωλη- 
τηρίου συμβολαίου αυτός απαλλάσσεται κάθε υποχρεώ- 
σεως του προς το Ίδρυμα και αναλαμβάνει και την κατα¬ 
τεθείσα εγγύηση. 

4. Τα συμβολαιογραφικά τέλη και δικαιώματα καθώς και 
τα έξοδα μεταγραφής του συμβολαίου βαρύνουντον πω- 
λητή. 

Άρθρο 32 

ΕΠΑΝΑΛΗΨΗ ΔΙΑΓΩΝΙΣΜΟΥ 

Ο διαγωνισμός γιατην αγορά ακινήτου επαναλαμβάνεται: 

α) Εάν το Δ.Σ. του ΙΚΑ θεωρήσει ασύμφορο το αποτέλε¬ 
σμα ή προβλέψει περαιτέρω συναγωνισμό. 

β) Εάν δεν προσέλθει κανένας στον διαγωνισμό. 

γ) Εάν κηρυχθεί έκπτωτος ο ιδιοκτήτης του επιλεγέντος 
ακινήτου. 

Άρθρο 33 

ΠΑΡΑΛΑΒΗ ΑΚΙΝΗΤΟΥ-ΚΑΤΑΒΟΛΗ ΤΙΜΗΜΑΤΟΣ 

α) Το τίμημα καταβάλλεται μετά την παραλαβή του ακι¬ 
νήτου, η οποία πραγματοποιείται μετά την μεταγραφή 
του συμβολαίου αγοράς και την προσκόμιση των πιστο¬ 
ποιητικών μεταγραφής ιδιοκτησίας βαρών και μη διεκδι¬ 
κήσεων από τριμελή Επιτροπή που ορίζεται από το Διοι¬ 
κητή του ΙΚΑ. 

β) Για την παραλαβή συντάσσεται πρωτόκολλο. 

γ) Το I ΚΑ φέρει τον κίνδυνο της τυχαίας καταστροφής ή 
χειροτερεύσεως του ακινήτου από της παραλαβής του. 

δ) Κατ' εξαίρεση, στην περίπτωση της παραγράφου στ’ 
του άρθρου 27 του παρόντος, ο τρόπος καταβολήςτου τι¬ 
μήματος και παραλαβής του ακινήτου θα ορίζεται με από¬ 
φαση του Δ.Σ. του ΙΚΑ. 

Άρθρο 34 

ΑΓΟΡΑ ΧΩΡΙΣ ΔΙΑΓΩΝΙΣΜΟ 

1. Επιτρέπεται η χωρίς διαγωνισμό αγορά ακινήτου πα¬ 
ρακειμένου ιδιοκτησίας του ΙΚΑ, ύστερα από αιτιολογη¬ 
μένη απόφαση του Δ.Σ. του Ιδρύματος, που εγκρίνεται 
από τον εποπτεύοντα Υπουργό. 


2.Επίσης επιτρέπεται η χωρίς διαγωνισμό αγορά ακινή¬ 
του του Δημοσίου ή άλλου Ν.Π.Δ.Δ. ή Ο.Τ.Α. 

(ΚΕΦΑΛΑΙΟ Δ) 

ΕΚΠΟΙΗΣΗ ΑΚΙΝΗΤΩΝ 

ΑΡΘΡΟ 35 

ΤΡΟΠΟΣ ΕΚΠΟΙΗΣΕΩΣ ΑΚΙΝΗΤΩΝ 

1. Η εκποίηση των ακινήτων διενεργείται κατόπιν πλειο¬ 
δοτικού διαγωνισμού, με ανοικτές ή κλειστές προσφο¬ 
ρές, μετά από αιτιολογημένη απόφαση του Δ.Σ. του ΙΚΑ. 

2. Ο διαγωνισμός διενεργείται από την Επιτροπή Στέγα¬ 
σης ή από έκτακτη Επιτροπή, η οποία συγκροτείται προς 
τούτο, σύμφωνα με τις διατάξειςτου Κανονισμού Συγκρο- 
τήσεως Τακτικών και Ειδικών Εκτάκτων Επιτροπών. 

ΑΡΘΡΟ 36 

ΠΡΟΚΗΡΥΞΗ ΔΙΑΓΩΝΙΣΜΟΥ 

1) Η προκήρυξη πρέπει να περιέχει: 

α) Την περιγραφή του εκποιούμενου ακινήτου. 

β) Την τιμή εκκίνησης και τον τρόπο καταβολής του τι¬ 
μήματος. 

γ) Ημέρα, ώρα και τόπο υποβολής των προσφορών. 

δ) Τον όρο ότι ο φόρος μεταβίβασης, τα συμβολαιο¬ 
γραφικά δικαιώματα, τα έξοδα μεταγραφής του συμβο¬ 
λαίου και λοιπά έξοδα βαρύνουντον αγοραστή. 

ε) Το είδος και το ποσό της εγγύησης συμμετοχής στον 
διαγωνισμό. 

στ) Τον όρο ότι το ΙΚΑ δεν καταβάλλει μεσιτικά δικαιώ¬ 
ματα. 

ζ) Τον όρο ότι ο διαγωνισμός θα διεξαχθεί κατά τις δια¬ 
τάξεις του παρόντος. 

η) Τον όρο ότι στην προσφορά θα αναγράφεται ότι ο 
προσφέρων έλαβε γνώση των διατάξεων του παρόντος 
Κανονισμού και των όρων της προκήρυξης τους οποίους 
αποδέχεται ανεπιφύλακτα. 

θ) Κάθε άλλο κατά την κρίση του ΙΚΑ αναγκαίο όρο. 

2) Περίληψη της προκήρυξης του διαγωνισμού δημοσι¬ 
εύεται είκοσι (20) τουλάχιστον μέρες πριν την διενέργειά 
του. 

α) Προκειμένου περί εκποιήσεως ακινήτου που βρίσκε¬ 
ται στο Νομό Αττικής, σε δύο (2) τουλάχιστον ημερήσιες 
εφημερίδες των Αθηνών. 

β) Προκειμένου περί εκποιήσεως ακινήτου που βρίσκε¬ 
ται στη λοιπή Ελλάδα, σε μία (1) τουλάχιστον ημερήσια 
εφημερίδα των Αθηνών και δύο (2) τοπικές. 

Η παραπάνω δημοσίευση γίνεται δύο (2) φορές τουλά¬ 
χιστον όσον αφορά τις ημερήσιες εφημερίδες και μία (1) 
φορά όσον αφορά τις περιοδικά εκδιδόμενες. Επίσης η 
περίληψη αναρτάται στο οικείο Υποκατάστημα του ΙΚΑ 
και στο αντίστοιχο Δημαρχιακό ή Κοινοτικό Κατάστημα 
του Δήμου ή Κοινότητας. 

ΑΡΘΡΟ 37 

ΕΚΤΙΜΗΣΗ ΑΚΙΝΗΤΩΝ 

Η τιμή εκκίνησης των προς εκποίηση ακινήτων καθορίζε¬ 
ται από το Δ.Σ. του ΙΚΑ, μετά από εκτίμηση του Σώματος Ορ¬ 
κωτών Εκτιμητών και εισήγηση της αρμόδιας Υπηρεσίας. 

ΑΡΘΡΟ 38 

ΠΡΟΣΦΟΡΕΣ - ΕΓΓΥΟΔΟΣΙΑ 

Όσοι επιθυμούν να συμμετάσχουν στο διαγωνισμό υπο¬ 
βάλλουν έγγραφη προσφορά η οποία πρέπει να περιέχει: 




14872 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


α) Το προσφερόμενο τίμημα. 

β) Δήλωση από τον προσφέροντα ότι έλαβε γνώση των 
όρων της προκήρυξης και ότι αποδέχεται αυτούς ανεπι¬ 
φύλακτα. 

γ) Γραμμάτιο συστάσεως παρακαταθήκης του Ταμείου 
Παρακαταθηκών και Δανείων ή εγγυητική επιστολή πι¬ 
στωτικού ιδρύματος, ποσού ίσου προς το εικοστό της τι¬ 
μής εκκίνησης του εκποιουμένου ακινήτου. 

Από την υποχρέωση εγγυοδοσίας απαλλάσσονται το 
Δημόσιο, τα Ν.Π.Δ.Δ. και οι ΟΤΑ. 

Η εγγύηση επιστρέφεται σε εκείνον υπέρ του οποίου 
κατακυρώθηκε ο διαγωνισμός, μετά την κατάρτιση του 
πωλητηρίου συμβολαίου και στους υπόλοιπους συμμετέ- 
χοντες εντός πέντε (5) ημερών από την κατακύρωση του 
αποτελέσματος του διαγωνισμού. 

ΑΡΘΡΟ 39 

ΔΙΕΝΕΡΓΕΙΑ ΔΙΑΓΩΝΙΣΜΟΥ 

1. Στην περίπτωση διαγωνισμού με κλειστές προσφο¬ 
ρές, αυτές αποσφραγίζονται και μονογράφονται από τα 
μέλη της Επιτροπής και στη συνέχεια ανακοινώνονται 
στους τυχόν παριστάμενους συμμετέχοντες. 

2. Εάν ο διαγωνισμός διεξάγεται με ανοικτές προσφο¬ 
ρές, ο Πρόεδρος της Επιτροπής ανακοινώνει την προ¬ 
σφορά κάθε συμμετέχοντα και συνεχίζεται η διαδικασία 
με προφορικές προσφορές μέχρι αναδείξεως του τελευ¬ 
ταίου πλειοδότη. 

Κάθε προσφορά είναι δεσμευτική για τον προσφέροντα 
μέχρι υποβολής μεγαλύτερης. 

Αν κάποιος πλειοδοτεί για λογαριασμό άλλου, οφείλει, 
προ της πλειοδοσίας, νατό δηλώσει στην Επιτροπή και να 
προσκομίσει εξουσιοδότηση με θεωρημένη υπογραφή 
από αρμόδια αρχή. 

Οι προσφορές καταχωρούνται στο πρακτικό διενέργει¬ 
ας του διαγωνισμού και στον πίνακα του διαγωνισμού, ο 
οποίος υπογράφεται από τα μέλη της Επιτροπής και από 
τους πλειοδότες. 

Ο φάκελος με τα αποτελέσματα του διαγωνισμού εισά- 
γεται στο Δ.Σ. του ΙΚΑ, το οποίο αποφασίζει περί κατακυ- 
ρώσεως ή μη του αποτελέσματος του διαγωνισμού. 

ΑΡΘΡΟ 40 

ΚΑΤΑΡΤΙΣΗ ΣΥΜΒΑΣΕΩΣ ΠΩΛΗΣΕΩΣ 

Η απόφαση περί κατακυρώσεως γνωστοποιείται εγ- 
γράφως στον προκριθέντα πλειοδότη, ο οποίος καλείται 
μέσα σε προθεσμία τριάντα (30) ημερών για την υπογρα¬ 
φή του πωλητηρίου συμβολαίου. 

Εάν η παραπάνω προθεσμία παρέλθει άπρακτη, κατα¬ 
πίπτει υπέρ του ΙΚΑ η κατατεθειμένη εγγύηση και ο δια¬ 
γωνισμός επαναλαμβάνεται. 

Κατ’ εξαίρεση, το Δ.Σ. του ΙΚΑ μπορεί να χορηγήσει 
προθεσμία μέχρι εξήντα (60) ημέρες για την καταβολή 
του τιμήματος, έναντι ισόποσης εγγυητικής επιστολής πι¬ 
στωτικού ιδρύματος ή άλλης αξιόχρεης εξασφάλισης. 


ΑΡΘΡΟ 41 

ΕΠΑΝΑΛΗΨΗ ΔΙΑΓΩΝΙΣΜΟΥ 

Ο διαγωνισμός για την εκποίηση ακινήτων του Ιδρύμα¬ 
τος επαναλαμβάνεται: 

α) Εάν ουδείς πλειοδοτήσει. 

β) Εάν συντρέξουν οι προϋποθέσεις του άρθρου 40. 

γ) ΕάντοΔΣτου ΙΚΑ κρίνειτο αποτέλεσμα του διαγωνι¬ 
σμού ασύμφορο. 

ΑΡΘΡΟ 42 

ΕΚΠΟΙΗΣΗ ΧΩΡΙΣ ΔΙΑΓΩΝΙΣΜΟ 

Κατ’ εξαίρεση, το Δ.Σ. του ΙΚΑ, με ειδικά αιτιολογημένη 
απόφασή του που εγκρίνεται απότηνεποπτεύουσα αρχή, 
δύναται να εκποιήσει ακίνητα και να αποφασίσει τη χωρίς 
διαγωνισμό εκποίηση ακινήτων προς το Δημόσιο, άλλα 
Ν.Π.Δ.Δ. ή Ο.Τ.Α. 

Η εκτίμηση των προς εκποίηση ακινήτων γίνεται σύμ¬ 
φωνα με τη διάταξη 37 του παρόντος. 

ΑΡΘΡΟ 43 

ΑΝΤΑΛΛΑΓΗ ΑΚΙΝΗΤΟΥ 

Σε περιπτώσεις εκποιήσεως ακινήτων με ανταλλαγή, 
εφαρμόζονται αναλογικά οι διατάξεις των άρθρωντων κε¬ 
φαλαίων Γ και Δ' του παρόντος. 

Επιτρέπεται η χωρίς διαγωνισμό ανταλλαγή ακινήτου 
του ΙΚΑ, με άλλο ακίνητο παρακείμενο της ιδιοκτησίας 
του, ύστερα από αιτιολογημένη απόφαση του Δ.Σ. του 
ΙΚΑ και έγκριση του εποπτεύοντος Υπουργού. 

Η εκτίμηση των προς ανταλλαγή ακινήτων γίνεται σύμ¬ 
φωνα με τη διάταξη 37 του παρόντος. 

ΑΡΘΡΟ 44 

ΑΝΤΙΠΑΡΟΧΗ ΑΚΙΝΗΤΟΥ 

Για την αξιοποίηση ακινήτων του ΙΚΑ με αντιπαροχή ή 
άλλα ανταλλάγματα, εφαρμόζονται αναλόγως οι διατάξεις 
των άρθρων 12, 13 και 14 του Π.Δ. 609/85 περί κατασκευ¬ 
ής Δημοσίων Έργων, όπως αυτές ισχύουν κάθε φορά. 

ΑΡΘΡΟ 45 
ΕΝΑΡΞΗ ΙΣΧΥΟΣ 

Ο παρών Κανονισμός τίθεται σε ισχύ από την ημερομη¬ 
νία δημοσίευσής του στην Εφημερίδα της Κυβερνήσεως. 
Κάθε αντίθετη διάταξη της ΑΥΕ 32286/1.210/11.11.1952 
(ΦΕΚ 237 τ. Β) «περί κανονισμού μισθώσεων και αγορών 
ΙΚΑ» όπως τροποποιήθηκε και συμπληρώθηκε μεταγενέ¬ 
στερα με τις Γ/21/470/21.1.1981 (ΦΕΚ 73 τ. Β), και Β/21/ 
3736/12.12.91(ΦΕΚ 1012 τ. Β) Υπουργικές Αποφάσεις και 
ισχύει, καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 2003 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΡ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ίιΙΙρ: νννννν.θί. 91 - - β-ιτΐ 3 ίΙ: \Λ/θβιτΐ35ΐθΓ @ θΐ.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310)423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυιτ>. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 βυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθιτΊθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΙΌ 

θϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 θογο ανα έτος παλαιοτητας και κατα τεύχος 




1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ιπΙθγπθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































